Pershendetje znj. Goce

Bashkelidhur si me poshte pergjigja per gazetaren e TV Tema:

Së pari, ju paraqesim një përshkrim të bazës ligjore dhe rregullatore për këtë çështje:

Bazuar në pikën 1, të nenit 2, të Ligjit Nr. 9918, datë 19.5.2008 “Për komunikimet elektronike në Republikën e Shqipërisë”, i ndryshuar, AKEP nuk ka kompetencë ligjore të shqyrtojë përmbajtjen e komunikimeve elektronike, pra nuk ka kompetencë të shqyrtojë as përmbajtjet e faqeve të internetit.

Përmbajtja faqeve të internetit, shqyrtohet dhe vlerësohet nga institucione të tjera ligjzbatuese, siç janë Autoriteti i Mediave Audiovizuale, Autoriteti i Mbikqyrjes se Lojrave të Fatit, Prokuroria, Agjencia Shtetërore për të Drejtat dhe Mbrojtjen e Fëmijës, Autoriteti Kombëtar për Certifikimin Elektronik dhe Sigurinë Kibernetike (AKCESK), etj, në varësi të përcaktimeve të Ligjore dhe ligjeve specifike me të cilat funksionojnë këto institucione.

Këto institucione, kur konstatojnë shkelje legjislacioni me përmbajtjet e faqeve të internetit, i drejtohen AKEP, për të kërkuar nga ofruesit e shërbimit internet (ISP) mbylljen e URL (link) specifike ose të gjithë domainit të faqes së internetit.

Në gërmën e) të nenit 15 të Ligjit Nr.9918, dhe në gërmën e), pika 1, e nenit 9, si dhe pikën 9 të Aneksit E, të Rregullores së AKEP nr. 47 datë 26.10.2017 “Për zbatimin e regjimit të Autorizimit të Përgjithshëm”, përcaktohet që :

-çdo operator/sipërmarrës që ofron shërbime/rrjete të komunikimeve elektronike, duhet të marrë masa për kufizimin e transmetimeve të përcaktuara me përmbajtje të paligjshme ose të dëmshme.

Në Rregulloren nr. 47, te cituar me siper, AKEP ka përcaktuar që me disponimin e kërkesës së organit kompetent të fushës për kufizimin e transmetimit me përmbajtje të paligjshme ose të dëmshme, i drejtohet sipërmarrësit (në këtë rast ISP-ve), për bllokimin e aksesit ne internet, te faqes sipas specifikimeve te sjella nga organi pergjegjes qe e ka shqyrtuar qe faqja ka permbajtje te paligjshme ose te demshme.

Lidhur me pyetjet tuaja, pergjigjet jane si me poshte:

-Informacion lidhur me numrin e faqeve pornografike në Shqipëri (veçanërisht ato ndaj fëmijëve) dhe si veprohet për mbylljen e aktivitetit të tyre.

Për sa kemi sqaruar më sipër, AKEP nuk ka informacion për numrin e faqeve pornografike në Shqipëri apo atyre jashtë Shqipërisë që hapen/aksesohen brenda Shqipërisë nëpërmjet internetit, per arsye se AKEP nuk eshte isntitucioni pergjegjes per vleresimin e ketij informacioni.

- A ka pasur rritje të numrit të këtyre faqeve në Shqipëri gjatë kësaj periudhe?

AKEP nuk disponon informacion të tillë dhe ju sugjeron tu drejtoheni Autoriteteve kompetente, të sipërcituara.

- Si veproni për “mbajtjen” nën kontroll të këtyre faqeve apo/dhe mbylljen e tyre?

Meqenëse AKEP nuk ka kompetencë ligjore për te shqyrtuar përmbajtjen e faqeve të internetit, si rrjedhojen nuk mund të “mbajë” nën kontroll këto faqe.

AKEP vepron konform përcaktimeve ligjore të sipërcituara, vetëm nëse i paraqitet kërkesë/vendim nga institucionet që kanë të drejtë shqyrtimin e përmbajtjeve të këtyre faqeve, per tju drejtuar ISP per bllokimin e aksesit ne internet te ketyre faqeve.

- Nëse ju vjen një “denoncim” për të mbyllur një faqe të caktuar, ju mbyllni vetëm atë faqe, por edhe faqe të ngjashme me të?

Nese denoncimi vjen nga individë apo shoqëri, që kërkojne mbyllje URL/domainesh të ndryshme, AKEP u rekomandon ti drejtohen institucioneve pergjegjese që kane kompetencë te shqyrtojne përmbajtjen e paligjshme apo te pademshme te faqeve të internetit.

Dhe me pas nese keto organe e gjykojne te paligjshme permbajtjen e faqes, i drejtohen AKEP qe tu drejtohet ISP per bllokimin e aksesit ne internet.

Duke ju falenderuar